CELEX: 62013TN0315
Language: el
Date: 2013-04-30 00:00:00
Title: Υπόθεση T-315/13: Αγωγή της 30ής Απριλίου 2013 — Kompas MTS κατά Κοινοβουλίου κ.λπ.

10.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 233/12
            
         Αγωγή της 30ής Απριλίου 2013 — Kompas MTS κατά Κοινοβουλίου κ.λπ.
   (Υπόθεση T-315/13)
   2013/C 233/20
   Γλώσσα διαδικασίας: η γερμανική
   
      Διάδικοι
   
   
      Ενάγουσα: Kompas mejni turistični servis d.d. (Kompas MTS d.d.) (Λιουμπλιάνα, Σλοβενία) (εκπρόσωπος: J. Tischler, Rechtsanwalt)
   
      Εναγόμενοι: Ευρωπαϊκό Κοινοβούλιο, Ευρωπαϊκή Επιτροπή και Συμβούλιο της Ευρωπαϊκής Ένωσης
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               Να υποχρεώσει την Ευρωπαϊκή Ένωση να της καταβάλει ποσό ύψους 846 000 ευρώ και τόκους ύψους 8 % και να διαπιστώσει ότι υφίσταται βάσιμη αξίωση αποκαταστάσεως της ζημίας κατά της Ευρωπαϊκής Ένωσης,
            
         
               —
            
            
               Να καταδικάσει τους εναγόμενους στα δικαστικά έξοδα, δυνάμει του άρθρου 87, παράγραφος 2 του Κανονισμού Διαδικασίας του Δικαστηρίου.
            
         
      Ισχυρισμοί και κύρια επιχειρήματα
   
   Η ενάγουσα ζητεί αποζημίωση λόγω της θέσεως σε ισχύ του άρθρου 5, παράγραφος 6, στοιχείο ε', της οδηγίας 2001/37/ΕΚ (1). Ισχυρίζεται ότι αποκλειστικώς στην έκδοση της εν λόγω διατάξεως οφείλεται ο περιορισμός εκ μέρους του αυστριακού νομοθέτη της εισαγωγής προϊόντων καπνού σε γλώσσα διαφορετική από τη γερμανική. Η ενάγουσα υποστηρίζει ότι ο εν λόγω ποσοτικός περιορισμός των εισαγωγών οφείλεται στην έκδοση της οδηγίας 2001/37, λόγο για τον οποίο οι εναγόμενοι παραβίασαν την αρχή της αναλογικότητας και της απαγορεύσεως των διακρίσεων και προσέβαλαν το θεμελιώδες δικαίωμα στην ιδιοκτησία και την ελεύθερη άσκηση οικονομικής δραστηριότητας.
   
      (1)  Οδηγία 2001/37/ΕΚ του Ευρωπαϊκού Κοινοβουλίου και του Συμβουλίου της 5ης Ιουνίου 2001 για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού (ΕΕ L 194, σ. 26).